ເພີ່ມທະວີການຮ່ວມມືປ້ອງກັນຊາດ, ປັບປຸງຄວາມໄວ້ເນື້ອເຊື່ອໃຈ ແລະ ການຮ່ວມມືຮອບດ້ານ ຫວຽດນາມ - ລາວ
ທ່ານນາຍົກລັດຖະມົນຕີແຫ່ງ ສປປ ລາວ ທອງລຸນ ສີສຸລິດ
ຕ້ອນຮັບ ທ່ານພົນຕີ ຟາມວັນຢາງ
ໃນລະຫວ່າງວັນທີ 15 – 17/03, ທ່ານພົນຕີ ຟາມວັນຢາງ, ເສນາທິການໃຫຍ່, ຮອງລັດຖະມົນຕີກະຊວງປ້ອງກັນປະເທດ ຫວຽດນາມ ນຳໜ້າຄະນະຜູ້ແທນການທະຫານຂັ້ນສູງກອງທັບປະຊາຊົນ ຫວຽດນາມ ໄປຢ້ຽມຢາມ ສປປ. ລາວ ຢ່າງເປັນທາງການ ຕາມຄຳເຊີນຂອງທ່ານພົນຕີ ສຸວອນ ເລືອງບຸນມີ ຮອງລັດຖະມົນຕີກະຊວງປ້ອງກັນປະເທດ, ຫົວໜ້າກົມໃຫຍ່ເສນາທິການໃຫຍ່ກອງທັບປະຊາຊົນ ລາວ.
ໃນຂອບເຂດການຢ້ຽມຢາມ, ວັນທີ 15/03 ທ່ານນາຍົກລັດຖະມົນຕີແຫ່ງ ສປປ ລາວ ທອງລຸນ ສີສຸລິດ ມີການຕ້ອນຮັບຄະນະ. ນະທີ່ນີ້ ທ່ານນາຍົກລັດຖະມົນຕີ ລາວ ຢືນຢັນວ່າ: ລັດຖະບານ ລາວ ແລະ ໃນນາມສ່ວນຕົວນາຍົກລັດຖະມົນຕີ ຈະສ້າງທຸກເງື່ອນໄຂ ເພື່ອໃຫ້ກອງທັບ 2 ປະເທດເພີ່ມທະວີການຮ່ວມມືໃນທຸກຂົງເຂດຢ່າງມີປະສິດທິຜົນ; ສະໜັບສະໜູນ ແລະ ສ້າງເງື່ອນໄຂໃຫ້ບັນດາວິສາຫະກິດ ໃນນັ້ນ ມີວິສາຫະກິດກອງທັບມາລົງທຶນຢູ່ ລາວ ບົນພື້ນຖານເຄົາລົບກົດໝາຍຂອງແຕ່ລະປະເທດ. ສ່ວນທ່ານພົນຕີ ຟານວັນຢາງ ເນັ້ນໜັກວ່າ ກອງທັບປະຊາຊົນ ຫວຽດນາມ ຈະສືບຕໍ່ຮ່ວມມືຢ່າງແໜ້ນແຟ້ນ, ມີປະສິດທິຜົນກັບກອງທັບປະຊາຊົນ ລາວ, ປະກອບສ່ວນເຂົ້າໃນການເພີ່ມທະວີສາຍພົວພັນແບບພິເສດລະຫວ່າງ 2 ຊາດກ່ວາອີກ. ແລະກໍ່ໃນວັນດຽວກັນ ຄະນະຜູ້ແທນກອງທັບປະຊາຊົນ ຫວຽດນາມ ມີການເຮັດວຽກກັບທ່ານພົນໂທ ຈັນສະໝອນ ຈັນຍາລາດ, ລັດຖະມົນຕີກະຊວງປ້ອງກັນປະເທດ ລາວ.
(ແຫຼ່ງຄັດຈາກ VOV)